8. โครงสร้างเงินทุน

8.1 หลักทรัพย์ของบริษัท

ณ วันที่ 31 ธันวาคม 2550 บริษัทมีทุนจดทะเบียนจำนวน 850 ล้านบาท เรียกชำระแล้ว 850
ล้านบาท โดยแบ่งเป็นหุ้นสามัญ 85 ล้านหุ้น มูลค่าหุ้นละ 10 บาท ทั้งนี้ ระหว่างวันที่ 1 ตุลาคม
2546 ถึงวันที่ 30 ธันวาคม 2546 บริษัทได้ทำการซื้อหุ้นคืน จำนวน 2,760,500 หุ้น
คิดเป็นร้อยละ 3.25 ของหุ้นที่จำหน่ายได้แล้วทั้งหมด เป็นจำนวนเงิน 115,818,208 บาท
โดยมีการกำหนดจำหน่ายหุ้นทุนซื้อคืนตั้งแต่วันที่ 1 กรกฎาคม 2547 ถึงวันที่ 29 ธันวาคม 2549

บริษัทได้ดำเนินการแก้ไขในเรื่องดังกล่าว โดย ณ วันที่ 10 เมษายน 2549
บริษัทมีจำนวนผู้ถือหุ้นรายย่อย 1,018 ราย ถือหุ้นรวมกัน 12,546,476 หุ้นหรือคิดเป็นร้อยละ
14.76 ของทุนชำระแล้ว ทั้งนี้ บริษัทได้ดำเนินการแก้ไขในเรื่องดังกล่าวแล้ว
โดยที่ประชุมคณะกรรมการ บมจ. ดุสิตธานี ครั้งที่ 6/2549 วันที่ 8 สิงหาคม 2549
ได้มีมติให้บริษัทเสนอขายหุ้นทุนซื้อคืนจำนวน 2,760,500 หุ้น ซึ่งมีต้นทุนหุ้นละ 41.96
บาทให้แก่ผู้ถือหุ้นรายย่อยของ บมจ. รอยัล ปริ๊นเซส และบ. ดุสิตโฮเต็ล แอนด์ รีสอร์ท
ซึ่งเป็นบุคคลที่ไม่เป็นบุคคลที่เกี่ยวโยงกันของบริษัท โดยผู้ถือหุ้นรายย่อยทั้ง 2 บริษัทดังกล่าว
ต้องชำระราคาค่าหุ้นทุนซื้อคืนด้วยหุ้นของบมจ. รอยัล ปริ๊นเซส และบ. ดุสิตโฮเต็ล แอนด์ รีสอร์ท
ของผู้ถือหุ้นรายย่อย หากผู้ถือหุ้นรายย่อยของ 2
บริษัทซื้อหุ้นทุนซื้อคืนไม่ครบตามจำนวนหุ้นทุนซื้อคืนของบริษัท
ให้บริษัทจำหน่ายหุ้นทุนซื้อคืนที่เหลือในกระดานตลาดหลักทรัพย์แห่งประเทศไทย

ในวันที่ 27 พฤศจิกายน 2549 บริษัทได้จำหน่ายหุ้นทุนซื้อคืนในราคาหุ้นละ 50 บาท จำนวน
728,005 หุ้น ให้แก่ผู้ถือหุ้นรายย่อยของบมจ. รอยัล ปริ๊นเซส จำนวน 217 ราย คิดเป็นจำนวน
636,805 หุ้น และจำหน่ายให้แก่ผู้ถือหุ้นรายย่อยของบ. ดุสิตโฮเต็ล แอนด์ รีสอร์ท จำนวน 56
ราย คิดเป็นจำนวน 91,200 หุ้น รวมคิดเป็นร้อยละ 0.86 ของทุนชำระแล้ว
คงเหลือหุ้นทุนซื้อคืนจำนวน 2,032,495 หุ้น
ซึ่งได้ดำเนินการขายหุ้นทุนซื้อคืนที่เหลือดังกล่าวทั้งหมดแล้วในกระดานตลาดหลักทรัพย์แห่งประเทศไทยระหว่างวันที่
28 พฤศจิกายน 2549 ถึง วันที่ 8 ธันวาคม 2549 โดยขายจำนวนรวม 2,032,400
หุ้นในราคาหุ้นละ 47-49 บาท และขายจำนวน 95 หุ้นในราคาหุ้นละ 45 บาท ได้เงินสุทธิ 96.35
ล้านบาท และมีกำไรจากการขายหุ้นทุนซื้อคืนเป็นจำนวนเงินรวม 16.95 ล้านบาท

แต่เมื่อวันที่ 9 พฤศจิกายน 2549 Somers (U.K.) Limited ซึ่งเป็น Nominee ของ Arisaig
Asean Fund Limited ที่เป็น Mutual Fund ในต่างประเทศ
และไม่มีการส่งตัวแทนเข้ามาบริหารงาน ได้ซื้อหุ้นสามัญของ บมจ. ดุสิตธานีเพิ่ม 1
ล้านหุ้นทำให้สัดส่วนการถือหุ้นเพิ่มจากร้อยละ 4.94 เป็นร้อยละ 6.12 อย่างไรก็ตาม
ตลาดหลักทรัพย์ฯ แจ้งว่ากรณีนี้ยังไม่มีความชัดเจนเนื่องจาก Arisaig Asean Fund Limited
เป็น Mutual Fund ในต่างประเทศ จึงไม่แน่ใจว่าควรจัดอยู่ในกลุ่มของ Free Float หรือ
Strategic Shareholders จึงขอประชุมกันเป็นการภายในก่อน
หากได้ผลอย่างไรจะแจ้งให้บริษัททราบต่อไป

ในกรณีนี้ หากตลาดหลักทรัพย์ฯ ให้นับรวมหุ้นของ Arisaig Asean Fund Limited
อยู่ในส่วนของ Strategic Shareholders แล้ว Free Float ของบริษัทก็จะต่ำกว่าร้อยละ 15

วันที่ 14 มิถุนายน 2550 ตลาดหลักทรัพย์แห่งประเทศไทยได้แจ้งมายังบริษัท ว่าตลาดหลักทรัพย์ฯ
ได้พิจารณาและเห็นว่าการถือหุ้นในบริษัทของ Arisaig Asean Fund Limitedโดยผ่าน Somers
(U.K.) Limited ซึ่งเป็น Nominee Company นั้นถือเป็น Non-Strategic Shareholders
ในการนี้บริษัทได้นำส่งแบบแสดงรายงานการกระจายการถือหุ้นของบริษัท ณ วันที่ 9 เมษายน 2550
ซึ่งเป็นวันปิดสมุดทะเบียนพักการโอนหุ้นเพื่อสิทธิในการเข้าร่วมประชุมสามัญผู้ถือหุ้นครั้งที่ 14/2550
และสิทธิในการรับเงินปันผลสำหรับผลประกอบการเดือน กรกฎาคม 2549 ถึง ธันวาคม 2549
อีกครั้งหนึ่ง โดยนำการถือหุ้นของ Arisaig Asean Fund Limited ซึ่งเป็น Nominee
Company มารวมอยู่ในส่วนของ Non-Strategic Shareholders

บริษัทไม่มีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ
และไม่มีหลักทรัพย์อื่นที่ไม่ใช่หุ้นสามัญ เช่นหุ้นบุริมสิทธิ
อีกทั้งบริษัทไม่มีโครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
หรือมีโครงการออกตราสารแสดงสิทธิในผลตอบแทนที่เกิดจากหลักทรัพย์อ้างอิงที่มีหุ้นของบริษัทเป็นหลักทรัพย์อ้างอิง

ทั้งนี้ กลุ่มผู้ถือหุ้นรายใหญ่ของบริษัทไม่มีข้อตกลงระหว่างกัน
หรือกับบริษัทในเรื่องที่มีผลกระทบต่อการออกและเสนอขายหลักทรัพย์ หรือการบริหารงานของบริษัท

วันที่ 13 พฤศจิกายน 2550 ที่ประชุมคณะกรรมการบริษัท ครั้งที่ 7/2550
เพื่อขอแจ้งมติที่สำคัญซึ่งอาจมีผลกระทบต่อการตัดสินใจของนักลงทุน
และขออนุมัติการเรียกประชุมวิสามัญผู้ถือหุ้น ครั้งที่ 1/2550 ในวันที่ 17 ธันวาคม 2550
เรื่องพิจารณาอนุมัติการออกและเสนอขายหุ้นกู้ คือ

ขออนุมัติการออกและเสนอขายหุ้นกู้ (ขึ้นอยู่กับการอนุมัติจากที่ประชุมผู้ถือหุ้น) โดยมีวัตถุประสงค์
เพื่อใช้ในการดำเนินธุรกิจและขยายธุรกิจของบริษัท และ/หรือชำระหนี้บางส่วนของบริษัท
เป็นหุ้นกู้ชนิดระบุชื่อผู้ถือหรือไม่ระบุชื่อผู้ถือ ประเภทด้อยสิทธิ หรือไม่ด้อยสิทธิ อาจมีหรือไม่มีประกัน
อาจมีหรือไม่มี ผู้แทน ผู้ถือหุ้นกู้ และอาจสามารถหรือไม่สามารถไถ่ถอนได้ก่อนกำหนด
มีจำนวนเงินรวมหุ้นกู้ ไม่เกิน 5,000 ล้านบาท (ห้าพันล้านบาท) มูลค่าที่ตราไว้ หน่วยละ 1,000
บาท (หนึ่งพันบาท) อายุ ไม่เกิน 7 ปี นับจากวันออกหุ้นกู้ อัตราดอกเบี้ย
ขึ้นอยู่กับสภาวะตลาดในขณะที่ออกและเสนอขายหุ้นกู้ มีวิธีการจัดสรร เสนอขายภายในประเทศ
และ/หรือต่างประเทศ ให้แก่ประชาชนทั่วไป และ/หรือ ผู้ลงทุนประเภทสถาบันหรือผู้ลงทุนรายใหญ่
และ/หรือผู้ลงทุนโดยเฉพาะเจาะจง

8.2 ผู้ถือหุ้น

โครงสร้างและรายละเอียดของกลุ่มผู้ถือหุ้นสูงสุด 10 รายแรก ณ
วันปิดสมุดทะเบียนผู้ถือหุ้นครั้งหลังสุด วันที่ 28 พฤศจิกายน 2550 มีดังนี้

+----+-------------------------------------------+----------+----------+
|    | ผู้ถือหุ้น                                     | จำนวนหุ้น  | สัดส่วน %  |
+----+-------------------------------------------+----------+----------+
|    | 1. ท่านผู้หญิงชนัตถ์ ปิยะอุย และผู้เกี่ยวโยง          | 42       | 49.98    |
|    |                                           | ,486,239 |          |
|    | 2. บริษัท เอ็ม บี เค จำกัด (มหาชน)             |          | 11.67    |
|    |                                           | 9        |          |
|    |                                           | ,920,500 |          |
+----+-------------------------------------------+----------+----------+
|    | 3. PIONEER INETWORK LIMITED               | 8        | 10.31    |
|    |                                           | ,765,072 |          |
+----+-------------------------------------------+----------+----------+
|    | 4. บริษัท ไทยประกันชีวิต จำกัด                  | 6        | 7.17     |
|    |                                           | ,098,243 |          |
+----+-------------------------------------------+----------+----------+
|    | 5. นายชาตรี โสภณพนิช                        | 4        | 5.09     |
|    |                                           | ,325,666 |          |
|    | 6.บริษัท ไทยเอ็นวีดีอาร์ จำกัด                   |          | 3.33     |
|    |                                           | 2        |          |
|    |                                           | ,830,333 |          |
+----+-------------------------------------------+----------+----------+
|    | 7. MR. WANG KONG-WEI                      | 1        | 2.29     |
|    |                                           | ,950,000 |          |
|    | 8. CHASE NOMINEES LIMITED 42              |          | 0.87     |
|    |                                           | 738,700  |          |
|    | 9. บริษัท พรอสแพค อินเตอร์เนชั่นแนล จำกัด        |          | 0.73     |
|    |                                           | 619,800  |          |
|    | 10. สำนักงานพระคลังข้างที่                     |          | 0.58     |
|    |                                           | 495,000  |          |
+----+-------------------------------------------+----------+----------+
|    | รวม                                       | 78       | 92.02    |
|    |                                           | ,229,553 |          |
+----+-------------------------------------------+----------+----------+

ทุนจดทะเบียนรวม 850,000,000 บาท

มูลค่าหุ้น 10 บาท/หุ้น

จำนวนหุ้นสามัญ ณ วันต้นปี 85,000,000 หุ้น

หัก หุ้นสามัญซื้อคืน โดยบ. ดุสิตธานี พร็อพเพอร์ตี้ส์ (471,500) หุ้น

รวมจำนวนหุ้นสามัญถัวเฉลี่ยถ่วงน้ำหนัก 84,528,500 หุ้น

กลุ่มของท่านผู้หญิงชนัตถ์ ปิยะอุย ประกอบด้วย บ. ปิยะจันทน์ บ. ชนินทธ์ บ. นิวแอตแลนติค
กลุ่มนายชนินทธ์ โทณวณิก กลุ่มนางสินี เธียรประสิทธิ์ และกลุ่มนางสุนงค์ สาลีรัฐวิภาค

** สำนักงานคณะกรรมการกำกับหลักทรัพย์และตลาดหลักทรัพย์กำหนดให้ บ. ดุสิตธานี
พร็อพเพอร์ตี้ส์ (ชื่อเดิม บ. ดุสิตธานี อินเตอร์เนชั่นแนล)
ดำเนินการขายหุ้นไขว้ให้เสร็จสิ้นภายในวันที่ 31 ธันวาคม 2551

8.3 นโยบายการจ่ายเงินปันผล

บริษัทมีนโยบายในการจ่ายเงินปันผลให้แก่ผู้ถือหุ้นไม่เกินกำไรสุทธิต่อหุ้นและไม่น้อยกว่าร้อยละ 50
ของกำไรสุทธิในงบการเงินรวม โดยพิจารณาจากผลการดำเนินงานในงบการเงินรวม
ซึ่งจะต้องพิจารณาถึงผลการดำเนินงานและกำไรสะสมจากงบการเงินเฉพาะบริษัทว่ามีความสามารถที่จะจ่ายได้โดยไม่ผิดข้อกำหนดตามประมวลกฎหมายแพ่งและพาณิชย์

บริษัทได้จ่ายเงินปันผลสำหรับปี 2549 ในกิจการ ในอัตราหุ้นละ 1.75 บาท เป็นเงิน 146.68
ล้านบาท คิดเป็นร้อยละ 63 ของกำไรสุทธิต่อปี
สำหรับเงินปันผลจากผลประกอบการของครึ่งปีแรกของปี 2550 บริษัทได้จ่ายเงินปันผลในอัตราหุ้นละ
0.50 บาท เป็นเงิน 42.50 ล้านบาท คิดเป็นร้อยละ 47 ของกำไรสุทธิสำหรับงวดครึ่งปีแรกของปี
2550